stanford-oval/wikipedia huggingface dataset:
בנימין עמידרור
ביוגרפיה > ראש ענף תורת לחימה בסיסית

בשנת 1977, מונה על ידי שר הביטחון עזר ויצמן לחוקר בגוף התכנון של משרד הביטחון. בשנת 1979 הוזמן שוב למחלקת ההדרכה, שם מונה ל"ראש ענף תורת לחימה בסיסית" (רע"ן תו"ל בסיסי), והחל מאותה עת עסק באופן רשמי ומסודר בכתיבת התורות הצבאיות בדרג המטה הכללי. במסגרת עבודתו כתב את כמעט כל ספרי התורות הבסיסיות של צה"ל. כן הרצה בפני בכירי הצבא בקביעות והדריך דורות של קצינים. עמידרור שימש בתפקיד זה עד צאתו לגמלאות בשנת 2002. בשנותיו בצה"ל היה אזרח עובד צה"ל בחזקת קצין (בח"ק).
בשלהי שנות ה-80, הקים ביחד עם אל"ם במילואים ד"ר חנן שי (שוורץ) את תוכנית "ברק" במכללה הבין-זרועית לפיקוד ולמטה (פו"ם), שיזם האלוף יוסי פלד. התוכנית עסקה בלימוד מעמיק של היסטוריה צבאית, בניתוח קרבות ומערכות ובביקורת אקדמית של תהליכים צבאיים. עמידרור שימש ב"ברק" כמדריך הראשי ועסק במשך למעלה מעשור בהטמעת מקצועיות צבאית בדרגי פיקוד הביניים והפיקוד הבכיר של הצבא. מלבד תחומי הלמידה, נהגו להתייעץ עמו קציני צה"ל בכירים בסוגיות צבאיות מורכבות.
ידענותו ותובנותיו של עמידרור בתחומי ידע צבאיים נרחבים נרכשו על ידו באמצעות השכלה אוטודידקטית. גישתו העקרונית היא שתורת הצבא ותורת הלחימה הן מקצוע ותוצרים אוניברסליים, ושככל מקצוע יש לרכוש את הכלים להבנתו. בהתאם לכך, עסק בין השאר, לצד סא"ל ד"ר יוסי הוכבאום, בלימוד הנעשה בעולם הצבאי ברחבי העולם ולאורך ההיסטוריה, ובהתאמה לצרכיו ויכולותיו של צה"ל. כן עודד תרגום של חיבורים צבאיים קלאסיים לשפה העברית. עמידרור נודע בחריפות לשונו.
ביוגרפיה > לאחר פרישתו מצה"ל

בשנת 2002 פרש לגמלאות. עם זאת, לבקשת המטכ"ל, נשמר משרדו בקריה בתל אביב והוא עבד במקום עד שנת 2016.
החל מפברואר 2005 היה חבר בוועדה שהקימה ממשלת ישראל, בראשות השופט יצחק אנגלרד, לבחינת חשיפת הפרוטוקולים מישיבות ועדת אגרנט. בשנת 2007 פרסם צוות בראשותו הצעה לרפורמה בסידור הדרגות הבכירות בצה"ל.
חיים אישיים

נשוי לנעמי ואב לארבעה. מתגורר בהרצליה. בנו הוא אלוף-משנה במילואים בועז עמידרור. אחיו הוא יעקב עמידרור, ואחותו היא אהובה ינאי הנשואה לשלמה ינאי.
לקריאה נוספת

עמידרור עסק במשך שנים רבות בכתיבה צבאית ענפה, וספריו מהווים את התשתית הבסיסית של תורות צה"ל.
לקריאה נוספת > מאמריו בגיליונות מערכות

'החרמ"ש – יעוד, תקנים ולחימה', מערכות גיליון 170, 22 בנובמבר 1965
'הטנק הטוב', מערכות גיליון 176, 22 ביוני 1966
'נשקו המודרני של החי"ר', מערכות גיליון 207, 21 במאי 1970
'המפקדה העוצבתית איך התנפחה ואיך לרפאה', מערכות גיליון 236, 21 במאי 1974
'המפקדה העוצבתית המפוצלת למה וכיצד', מערכות גיליון 237, 21 ביוני 1974
'סגן המפקד', מערכות גיליון 238–239, 21 בספטמבר 1974
'המערכת הממשלית של "הביטחון הלאומי", מערכות גיליון 275, 21 באוגוסט 1980
'חרמ"ש – האם יש בכלל חי"ר אחר?!', מערכות גיליון 281, 21 בנובמבר 1981
הערות שוליים

1 2  אמנון ברזילי, שיעור לגנרלים, באתר הארץ, 31 ביולי 2002
↑  עופר אדרת, וידויה המרגש של אם לוחמת אצ"ל, באתר הארץ, 23 בפברואר 2017
↑  באותה עת נפטר קפטן באזיל לידל הארט, ועמידרור, הן בשל פרסומו ההולך וגובר כתאורטיקן צבאי והן בשל עמדותיו, כונה לעיתים "קפטן לידל הארט הישראלי" (כינוי שהוטבע בידי גרשום שוקן).
↑  אל"ם רז שגיא, פיקוד מבוזר מוכוון מטרה, מערכות גיליון 464, דצמבר 2015, עמ' 73
↑   המצביאים: רס"ן בנימין עמידרור – מחנך המטכ"לים ומנסח תורת הלחימה של צה"ל, סרטון בערוץ "פורום קפה שפירא", באתר יוטיוב (אורך: 02:34:02)
↑  רועי מנדל, שתיקת הארכיון: מי אוסר לפרסם על יום כיפור?, באתר ynet, 21 בספטמבר 2012
↑  אמיר אורן‏, אין שרמטכ"ל וגם אין נאשם: מי יישב על הכיסא המתעתע במשרד הביטחון?, באתר וואלה, 14 במרץ 2019
אות מפעל חיים שקיבל עמידרור מהרמטכ"ל אביב כוכבי
אברהם זק"ש

| --- | --- |

זק"ש, 2023
 לידה:  13 בנובמבר 1948 (בן 76) ירושלים
 השכלה:  ישיבת עץ חיים  בית הספר למלאכה  ישיבת תומכי תמימים ליובאוויטש המרכזית בישראל  ישיבת מרכז הרב 
 תחומי עיסוק:  מחקר
 מעסיק:  ישיבת מיר 
 רבותיו:  הרב צבי יהודה הכהן קוק, הרב שאול ישראלי
 בני דורו:  הרב יהושע בן-מאיר, הרב נריה גוטל
 אב:  ניסן מאיר זק"ש 
 
הרב אברהם זק"ש (נולד בי"א בחשוון ה'תש"ט, 13 בנובמבר 1948) הוא חוקר משנת הרב קוק חייו ותורתו, מתלמידי הרב צבי יהודה הכהן קוק.
ביגורפיה

נולד בירושלים בשנת ה'תש"ט לאביו הרב ניסן זק"ש, ולאמו הרבנית אהובה זק"ש. סבו מצד אביו הוא הרב מרדכי יהודה ליב זק"ש, ומצד אמו – הרב חיים זבולון חרל"פ. שני הוריו הם נכדים של הרב יעקב משה חרל"פ. נקרא אברהם על שם סב אמו – הרב אברהם דב שקול.
למד בתלמוד תורה עץ חיים בשכונת שערי חסד, בה נולד וגדל, ובה גם כיהן אביו כרב השכונה.
למד בישיבת תומכי תמימים בכפר חבד בשנת תשכ"ד-תשכ"ה, לאחר מכן עבר ללמוד בבית הספר למלאכה בכפר חב"ד, ושנה אחת בישיבת נובהרדוק בירושלים.
בגיל צעיר נכנס ללמוד בישיבת מרכז הרב. בשנתיים הראשונות נכנס לשיעוריו של הרב יעקב פרידמן, שאף למד איתו בחברותא תקופה מסוימת.
היה בקשר קרוב עם ראש הישיבה הרב צבי יהודה קוק, שהראה לו גילויי חיבה, אף בשל הקרבה המשפחתית לישיבת מרכז הרב בה כיהן זקנו הרב חרל"פ כראש הישיבה. תקופה מסוימת היה הרב זק"ש מלווה את הרב צבי יהודה לביתו ושוהה במחיצתו בשעות הבוקר תוך שהוא עוזר לו בשכתוב חומרים לעריכה.
לאחר נישואיו בסוף שנת ה'תשכ"ב התגורר מספר חודשים בטבריה, וכשחזר היה אדם אחר שמילא את מקומו במכירת הספרים ממנה התפרנס. והוא נאלץ לחפש לעצמו עבודה אחרת. באותה תקופה חיפשו אברך שילמד יחד עם הרב שלמה יוסף זוין בחברותא, והוא נאות לקחת על עצמו את הזכות. וכך במשך שנתיים היה אברהם לומד עם הרב זוין כמעט במשך כל היום, כשנחלש היה אף מטפל בו ודואג לכל צרכיו. באותה התקופה גם נסמך על ידי הרב זוין, והיה מסייע לאנשים שרצו לקבל אף הם סמיכה, כדוגמת הרב שאר ישוב כהן.
במשך חמש שנים שימש כמזכיר של ישיבת מיר, בתקופה זו יצר קשר קרוב עם ראשי הישיבה ורבניה.
תקופה מסוימת עבד במשרד עורכי דין, ושימש גם כמתווך מורשה.
היה מקורב מאוד לראשי ישיבת מרכז הרב – הרב שאול ישראלי והרב אברהם שפירא. וגם כיום עומד בקשרי ידידות קרובים עם חבריו לספסל הלימודים העמודים בראשות הישיבה - הרב יעקב שפירא והרב יהושע מגנס - שאף היה החברותא הצעיר שלו בלימודי הלכה.
משמש כגבאי בבית הכנסת נעם בנים בראשות הרב דוד לבנון, ובבית הכנסת ישראל הצעיר בראשות הרב איתן אייזמן.
מחקר משנת הראי"ה

הרב זק"ש עוסק רבות במחקר משנת הראי"ה וכתביו. דברים רבים התפרסמו בשמו בבמות שונות ושובצו במאמרים ומחקרים רבים. החוקר משה נחמני טוען שברשותו של הרב זק"ש מאות אגרות של הרב קוק. חוקרים וכותבי עבודות רבים נעזרים בחומרים ובצילומי המכתבים שהוא מעניק להם.
ערך את הספר אב בחכמה – כרם הראיה ובו אגרות של הרב קוק ואליו העוסקות בהתמודדותו של הרב עם יישום המצוות התלויות בארץ במושבות הראשונות. האגרות רואות אור לראשונה בספר זה (תשס"ו).
כמו כן הדפיס את מאמר "מ"ם פתוחה מ"ם סתומה" של הרב קוק במהדורת פקסימיליה (אלול ה'תש"פ).
ספרים ומאמרים המתבססים ומביאים ממחקרו:
בין שני כהנים גדולים, מנחם קמפינסקי.
רבי שם טוב גפן, ידידיה ונגרובר.
הרב קוק, אבינעם רוזנק.
על תנובת ארץ חמדה, הרב זאב נוימן.
ברכה לכבוד הופעת הרב רוזינג בארץ הקודש, המעין.
ראש ישיבת מרכז הרב הנעלם, שמריה גרשוני.
עלוני דגל ירושלים, בטאון של ישיבת ירושלים לצעירים.
בין "הישיבה" המסורתית ובין "האוניברסיטה" הכללית הרב נריה גוטל.
גליונות להיותכם מורשה, עלון חודשי של ישיבה קטנה מורשה.
לעיתים שולח הרב זק"ש גם תגובות לירחונים ועיתונים המביאים כתבות, בהם דברים שאינם מדויקים על הרב קוק משנתו וחייו.
נוהג לפרסם פריטים מתוך ארכיונו בעיתונות באמצעות ידידו הרב נריה גוטל.
עסק גם בהדפסת ספרי אביו וסבו.
הערות שוליים

↑  הרשאתו למתווך
↑   ציוץ של דביר עמר ברשת החברתית אקס (טוויטר), 12 בינואר 2022
↑  די להשתקה: אלפי כתבי יד של הראי"ה קוק זצ"ל עדיין לא התפרסמו, באתר כיפה, ‏2017-08-02
↑  תגובות והערות – מכון שלמה אומן, באתר www.machonso.org
↑  כפי שכתוב בספר ב'פתח דבר'.
↑  הרב קוק
↑  הרב נריה גוטל, בין "הישיבה" המסורתית ובין "האוניברסיטה" הכללית, באתר ישיבה, ‏כסלו תשע"ח
↑  תגובות לגליונות קודמים – 947, באתר מוסף "שבת" – לתורה, הגות ספרות ואמנות, ‏2015-10-03
↑  הרב נריה גוטל, "בני יקירי": תעלומת הגלויה של הרב קוק לבנו, באתר ynet, 21 בפברואר 2016
↑  הראי"ה על הרב חרל"פ: השמטה ופישרה | מרכז תורה ומדינה, באתר www.toramedina.org.il
↑  הרב נריה גוטל, "שילוב ישיבה עם פלמ"ח": היוזמה שקיבלה את הסכמת הרבנים, באתר www.makorrishon.co.il
↑  עו״ד ורצברגר (זק"ש) רוחמה | אינדקס עורכי דין My Attorney, באתר My Attorney
↑  –%20מנהלת%20כספים חברי הנהלה, כללי | הראל ביטוח ופיננסים, באתר www.harel-group.co.il
↑  ארץ זבת חלב – משק מרקוביץ' במושב נחלים >, באתר הכל על חלב
↑  ארץ זבת חלב – גבינות בנחלים, מחלבה – 2eat.co.il, באתר 2eat
↑  חוות דעת על מחלבת מרקוביץ – ארץ זבת חלב – נחלים, ישראל, באתר Tripadvisor
| --- | --- |
בקרת זהויות :  NLI: 987009117486205171
פלר חסן-נחום

| --- | --- |

 לידה:  27 בספטמבר 1973 (בת 51) בריטניה לונדון, בריטניה
 מדינה:  ישראל 
 תאריך עלייה:  2001
 השכלה:  עורכת דין, קינגס קולג' לונדון
 עיסוק:  המשנה לראש עיריית ירושלים
 מפלגה:  הליכוד
 סיעה:  ירושלים תצליח
 
פלר חסן-נחום (נולדה ב-27 בספטמבר 1973) היא פוליטיקאית ויועצת תקשורת ישראלית ילידת בריטניה, חברת מועצת ירושלים הנושאת בתואר משנה לראש עיריית ירושלים ואחראית על תיקי קשרי חוץ, פיתוח כלכלי בינלאומי ותיירות, וחברת הנהלה ברשות לפיתוח ירושלים. ב-2020 הייתה ממקימות הפורום העסקי איחוד האמירויות-ישראל. ב-2023 מונתה על ידי השר אלי כהן לשליחה מיוחדת של משרד החוץ לענייני חדשנות. חסן-נחום מרבה לייצג את ישראל בראיונות לכלי מדיה בינלאומיים.
ביוגרפיה

פלר חסן-נחום נולדה בלונדון, שבבריטניה, וגדלה בגיברלטר. היא בתם של סר יהושע חסן, שכיהן כראש השרים של גיברלטר, ומרסל בן-סימון, שניהם יהודים ממוצא מרוקאי. אחותה הצעירה, מרלן חסן נחון, היא חברת פרלמנט גיברלטרית ומנהיגה של מפלגת "גיברלטר ביחד".
חסן-נחום דוברת עברית, ספרדית ואנגלית. בשנת 1991 חזרה ללונדון ללמוד משפטים בקינגס קולג' לונדון, שם כיהנה כנשיאת האגודה היהודית. לאחר שהוסמכה כפרקליטה בשנת 1997, היא התמחתה בלונדון והפכה למנהלת הקמפיין של הסיוע היהודי העולמי.
בשנת 2001 עלתה לישראל. היא נשואה ואם לארבעה.
ב-2024 קיבלה את פרס בוני ציון בקטגוריית "הסברה".
קריירה עסקית

עם סיום לימודי המשפטים הייתה חסן-נחום עורכת דין במידל טמפל ולאחר מכן שימשה כמנהלת קמפיין בחברת "הסיוע היהודי העולמי", ארגון צדקה יהודי בריטי שעבד עם קהילות יהודיות ולא יהודיות.
לאחר שעלתה לישראל במהלך האינתיפאדה השנייה, כיהנה כבכירה בג'וינט ומשנת 2007 כמנכ"לית בית הילדים "תקווה", התומך בילדים יהודים חסרי בית, יוצאי ברית המועצות לשעבר. בהמשך הייתה ממייסדי חברת ייעוץ התקשורת Message Experts שבין רשימת לקוחותיה מובילאיי, NICE, אמדוקס, סיסקו, סימנס, מכבי שירותי בריאות, משרד הבריאות, המוסד לביטוח לאומי ועוד. כחלק מפעילותה לקידום הייטק ותעסוקה בירושלים, כיהנה בדירקטוריון של עמותת "Made in Jerusalem" שמקדמת הייטק ויזמות בבירה.
קריירה פוליטית

בשנת 2013 הצטרפה חסן-נחום למפלגת "ירושלמים" הליברלית-פלורליסטית . בשנת 2016 נכנסה, כחלק מרוטציה ברשימת סיעת ירושלמים, למועצת העיר ירושלים והובילה את הוועדה לשימור אתרי מורשת. היא כיהנה כיו"ר "ירושלמים" מדצמבר 2017 והצטרפה לקואליציה של ניר ברקת, פחות משנה לאחר שפרשה והפכה ליו"ר האופוזיציה, בעקבות התנגדותה למהלך השביתה של ברקת, במסגרתה לא נאספה אשפה מרחובות העיר כמה ימים . לאחר כניסתה לקואליציה קיבלה את תיק התחבורה ושימור אתרים.
בבחירות לרשויות המקומיות בנובמבר 2018 הצטרפה חסן-נחום לרשימתו של השר זאב אלקין ממפלגת "ירושלים תצליח", שהוקמה על ידי ראש העיר הקודם בירושלים ניר ברקת.
לאחר הבחירות סיעתה התפצלה וחסן-נחום נותרה בסיעת יחיד. ב־13 בנובמבר 2018 ראש העיר משה ליאון מינה אותה למשנה לראש עיריית ירושלים, כממונה על קשרי תיירות ויחסי חוץ, כולל פילנתרופיה, פיתוח כלכלי בינלאומי, יחסים עסקיים וענייני תפוצות. בין תחומי האחריות של חסן-נחום הוא התאמת שגרירויות חדשות בעיר. היא עובדת מול משרד החוץ האמריקאי על שגרירות ארצות הברית בירושלים ועוזרת לתכנן מחוז שגרירויות בשכונת ארנונה בירושלים. כמו כן היא מכהנת כחברת הנהלה ברשות לפיתוח ירושלים, ומתמקדת בקידום הייטק ותיירות.
באוגוסט 2020 לקראת הסכם השלום בין ישראל לאיחוד האמירויות הערביות הייתה חסן-נחום ממקימות הפורום העסקי איחוד האמירויות-ישראל UAE - Israel Business Council, שפועל ליצירת שיתופי פעולה בין ישראל למדינות המפרץ בתחומי הטכנולוגיה, העסקים והתיירות. באוקטובר 2020 ביקרה בדובאי כחלק ממשלחת של דיפלומטים ואנשי עסקים, ואמרה כי היא פועלת עם ראש העיר ירושלים, משה ליאון, ליצירת מרכז טכנולוגי בינלאומי במזרח ירושלים.
לקראת הבחירות לכנסת העשרים וחמש התמודדה חסן-נחום בבחירות המקדימות לרשימת הליכוד לכנסת אך לא נבחרה למקום ריאלי.
השקפות ודעות

חסן-נחום מגדירה את עצמה כיהודיה דתית וציונית. היא מאמינה שנשים צריכות לקחת חלק בשלטון המקומי, "אני מאמינה באמונה שלמה שעד שנשים לא יהוו 50% מעמדות קבלת ההחלטות העולם שלנו יישאר לא מאוזן. השלטון המקומי משפיע על חיי היומיום שלנו וזה חיוני להחזיק נשים בתפקידים אלה מכיוון שכשנשים סביב השולחן ההחלטות פשוט טובות יותר. " חסן-נחום גם הצהירה שהגדלת ההשתתפות בכוח העבודה ובשיפור החינוך במגזר הערבי הם אתגרים גדולים עבור העירייה.
היא תומכת באוכלוסיות שוליים בישראל כולל נשים חרדיות, מהגרים ואתיופים. היא דיברה בפומבי על פיתוח ירושלים כמוקד טכנולוגיה; סוגיות תחבורה וניידות; יעילות תקציבית; ממשל תקין; ועל זכויותיהם של חולי סרטן. בראיון בשנת 2019 אמרה חסן-נחום כי על רקע משפחתה המגוון היא מסוגלת להבין ולהושיט יד לקהילות שונות: "אני יכולה לכבד את התרבות הערבית, לדבר כמו אנדלוסית ולחשוב כמו אדם לטיני, בריטי ויהודי ספרדי גם יחד."
במהלך הבחירות לרשויות המקומיות 2018, קרא סניף ירושלים המקומי של הליכוד לראש הממשלה נתניהו לחזור בו מתמיכתו בזאב אלקין לראשות העיר, משום שלטענתם "מספר שתיים של אלקין היא הגברת פלר חסן-נחום אשר לפי הפרסומים הינה פעילה בעמותת ‘השגחה פרטית’...ומקורות המימון שלה הם קרן ‘שוסטרמן’, קרן ‘לישטאג’ ו’הפדרציה של ניו יורק’, כאשר ידוע לכל גם הקשר שלהן ל”קרן החדשה לישראל”.
בדצמבר 2019 מספר משפחות שכולות מחו על נוכחותה של חסן-נחום באירוע בנושא תוכנית הרכבל לעיר העתיקה, שאורגן על ידי ארגון עמק-שווה, הנתמך על ידי האיחוד האירופי. בכנס יצאה חסן-נחום נגד המעורבות של האיחוד האירופי בכנס והביעה תמיכה בתוכנית הרכבל.
ראו גם

ייצוג נשי בממשל המקומי בישראל
עיריית ירושלים
נשים בישראל
הערות שוליים

↑  שחקני חיזוק לדיפלומטיה הישראלית בעולם, באתר GOV.IL
↑  "Sir Joshua's daughter takes seat in Jerusalem council".
↑  "Obituary: Sir Joshua Hassan | The Independent".
1 2 3  Joe Wallen (16 בינואר 2018). "Jerusalem's new British-born deputy mayor: Israel is no apartheid state - it just has an issue with bad PR". The Independent. {{cite news}}:  (עזרה)
1 2 3 4  "Meet Jerusalem's deputy mayor: Fleur Hassan-Nahoum - JNS.org".
↑  "Jerusalem mayoral candidate picks U.K.-born politician as running mate - Israel News - Jerusalem Post". www.jpost.com.
↑  "Fleur Hassan-Nahoum, Councilor of Jerusalem: "The transfer of the US embassy pushes the Palestinians to sit down and talk to us"". 17 במאי 2018. אורכב מ-המקור ב-2019-08-15. נבדק ב-2020-04-10. {{cite web}}:  (עזרה)
↑  Debbie Bartlett (29 בדצמבר 2017). "New deputy mayor of Jerusalem is Gibraltarian". SUR in English. {{cite web}}:  (עזרה)
↑  "Fleur Hassan-Nahoum". TEDx Jerusalem.
↑  "Fleur Hassan-Nahoum". Women's International Zionist Organization.
↑  Rafi Perlstein (5 באוגוסט 2018). "Elections 2018: After a political storm, Councilor Fleur Hassan-Nahoum opens her mouth" בחירות 2018: אחרי שגרמה לסערה פוליטית, חברת המועצה פלר חסן־נחום פותחת את הפה. אורכב מ-המקור ב-2019-09-09. נבדק ב-2020-07-11. {{cite news}}:  (עזרה)
↑  סגנית ראש העיר החדשה פלר חסן-נחום מגיבה לביקורת החריפה נגדה | כל העיר, באתר כל העיר ירושלים, ‏2017-12-27
↑  Elkin puts Anglo candidate second on his list
↑  "Jerusalem is the 'laboratory for the solution' says deputy mayor". Jewish Insider. 1 באפריל 2019. {{cite web}}:  (עזרה)
↑  Martin, James (28 בדצמבר 2018). "UK-born politician named Jerusalem's first Diaspora minister". נבדק ב-7 בינואר 2019. {{cite web}}:  (עזרה)
↑  "Daily Kickoff: On the trail with Nir Barkat | Meet Fleur Hassan-Nahoum | Jeff Zucker for NYC Mayor? | Will Bloomberg reconsider?". Jewish Insider. 2 באפריל 2019. {{cite web}}:  (עזרה)
↑  Natasha Turak, Saudi Arabia is the 'white whale' of Israel's Middle East peace deals, Jerusalem official says, CNBC, ‏2020-10-12 (באנגלית)
↑  Oryszczuk, Stephen (19 במאי 2017). "Meet Jerusalem's 'Orthodox feminist' would-be mayor". The Times of Israel. {{cite news}}:  (עזרה)
↑  Shoshanna Keats Jaskoll (22 באוקטובר 2018). "Voting for women can make our lives better". The Jewish Chronicle. {{cite news}}:  (עזרה)
↑  הרבה יותר נוח לגלוש באפליקציית חדשות 20, לחץ עכשיו להורדה, הליכוד בירושלים דורש מרה”מ שלא לתמוך באלקין, באתר חדשות 20, ‏2018-09-30 (באנגלית) (ארכיון)
↑  Michal Chin (19 בדצמבר 2019). שכולות מוחות: משנה לראש עיריית ירושלים תשתתף בכנס של ארגון שמאל קיצוני "Protest by families of the victims of terrorism". {{cite news}}:  (עזרה); Check |url= value (עזרה)
↑  המשנה לראש העיר ירושלים בכנס שמאל: אני מתנגדת להתערבות של האיחוד האירופי, באתר ערוץ 7 חדשות, פוליטיקה, תרבות, יהדות ועוד
חזי כאלו

| --- | --- |
אין תמונה חופשית
 לידה:  18 בינואר 1952 (בן 73)
 מדינה:  ישראל 
 השתייכות:   שירות הביטחון הכללי
 תפקידים בשירות
 ראש אגף משאבי אנוש והדרכה  ראש האגף הלא ערבי
 תפקידים אזרחיים
 סמנכ"ל תכנון, וסמנכ״ל משאבי אנוש ומידע בשירותי בריאות כללית  מנכ"ל בנק ישראל
 
חזי (יחזקאל) כָּאלו (נולד ב-18 בינואר 1952) הוא מנהל ישראלי ששימש מנכ"ל בנק ישראל וקודם לכן, ראש האגף היהודי בשירות הביטחון הכללי.
ביוגרפיה

יליד ירושלים, בוגר תיכון בויאר. הוא בעל תואר ראשון בהצטיינות במדעי המדינה של אוניברסיטת חיפה, אותו קיבל במסגרת לימודים בתוכנית החד-שנתית של המכללה לביטחון לאומי.
ביוגרפיה > בשירות הביטחון הכללי

לאחר שירותו הצבאי בחטיבת גולני הצטרף לשב"כ בו שירת במשך 25 שנים, בין היתר היה ראש לשכתם של ראשי השב"כ אברהם אחיטוב וכן של אברהם שלום בתקופת פרשת קו 300.
כאלו מונה בנובמבר 1993 לראש האגף הלא-ערבי (המוכר גם כ"האגף היהודי") בשב"כ וכיהן בתפקיד במשך כשלוש שנים, בזמן טבח מערת המכפלה ורצח רבין. הוא היה מהאחראים להפעלתו של אבישי רביב כסוכן בקרב פעילי ימין קיצוניים. בשנת 1999 התפרסם "מסמך רביב" שהוא פרוטוקול של ישיבה שהתקיימה ב-1996 במשרד המשפטים בין בכירי המשרד לאנשי השב"כ (ובהם כאלו), בנוגע להפעלתו של רביב. על פי המסמך, כאלו, שהיה אחראי הפעלתו של רביב, אמר באותו דיון: "בדיון אצלנו הוחלט שהאיש לא נשלט ואי אפשר להמשיך להפעיל אותו בצורה כזו. אבל קבענו כללים חדשים של הפעלה, ניתוק, בדיקה פסיכולוגית. הובהר לו שככה לא נמשיך, ושלא תינתן לו חסינות על עבירות שיבצע". כאלו הכחיש את המיוחס לו וטען כי דבריו בפרוטוקול מתומצתים ולא שיקפו את מה שבאמת אמר. ועדת שמגר שחקרה את הרצח לא הסיקה מסקנות אישיות בנוגע לכאלו, אך ביקרה את צורת הפעלתו של הסוכן אבישי רביב, שהיה תחת אחריותו. בתחילת 1996 הוא עבר לתפקיד ראש אגף משאבי אנוש והדרכה, תפקיד בו כיהן כשנתיים ואז סיים את עבודתו בשב"כ.
ביוגרפיה > לאחר פרישתו מהשב"כ

לאחר פרישתו מהשב"כ מונה לסמנכ"ל תכנון ומידע בשירותי בריאות כללית, ובהמשך עבר לתפקיד סמנכ"ל משאבי אנוש ומידע. כאלו התמודד על תפקיד מנכ"ל קופת חולים הכללית ומנכ"ל רכבת ישראל, אך לא זכה בתפקידים. בפברואר 2008 עזב את קופת חולים כללית.
ב-26 באוקטובר 2008 מונה למנכ"ל בנק ישראל על ידי הנגיד סטנלי פישר. היה אחראי על מספר מחלקת המטבע, חות״ם (חשבות סליקה, ותשלומים), טכנולוגיית המידע ומשאבי אנוש ומנהל.
כאלו שימש כיו"ר ועדת ההיגוי הפנימית של הבנק לפרויקט הקמת מאגר נתוני אשראי,[דרוש מקור] כחלק מתהליך הקמת המאגר בהתאם לחוק נתוני אשראי התשע"ו - 2016, והיה אחראי גם על שיפוץ מבנה הבנק בירושלים בבנק ישראל.
בספטמבר 2020 סיים את עבודתו בבנק ישראל, והצטרף למועצה המייעצת של קרן הון הסיכון sibf ומשמש כדירקטור במספר חברות בקרן. כמו כן, משמש בהתנדבות כיו״ר עמותת ״טק-קריירה״ העוסקת בהכשרה והשמה של צעירים יוצאי אתיופיה בתחום ההיי-טק.
בדצמבר 2024 נבחר ליו״ר עמותת הידידים של בית רבקה.
באוקטובר 2021 יצא לאור, בהוצאת "ידיעות ספרים", ספרו "דמו הותר - רצח רבין: עדות מבפנים".
כאלו נשוי ואב לשלושה. הוא מתגורר בכוכב יאיר צור יגאל.
הערות שוליים

↑  יוסי מלמן ודן רביב, "מלחמות הצללים: המוסד וקהילת המודיעין", הוצאת ידיעות ספרים, 2012, עמודים 392-393.
↑  מנחם רהט, אריה, הימין: להקים ועדת חקירה, באתר nrg‏, 12 בנובמבר 1999
↑  הותר לפרסום: תמצית פרוטוקול הדיון בעניין אבישי רביב - הנוסח המלא, באתר גלובס, 11 בנובמבר 2011
↑  יוסי מלמן‏, שנה לפני רצח רבין: המזימה הסודית להתנקש בפרס, באתר וואלה, 25 באוקטובר 2012
1 2  שי ניב, ‏ראש האגף היהודי בשב"כ בעת רצח רבין לא מוצא עבודה: "לא חושב שהעבר שלי מפריע, רוצה שייקחו אותי להיות מנכ"ל בזכות היכולות הניהוליות שלי", באתר גלובס, 21 בפברואר 2008
↑  חזי כאלו ימונה למנכ"ל בנק ישראל, הודעה לעיתונות באתר של בנק ישראל
↑  חזי כאלו נבחר ליו"ר עמותת הידידים של בית רבקה- המרכז השיקומי הגריאטרי מקבוצת כללית, באתר וואלה, 26 בדצמבר 2024
| --- | --- |
בקרת זהויות :  NLI: 987010362833505171  VIAF: 8407163813706139110000   WorldCat (עם VIAF): 8407163813706139110000
דורון מדלי

| --- | --- |

 לידה:  5 בדצמבר 1977 (בן 47) רמת השרון, ישראל ישראל
 מוקד פעילות:  ישראל
 תקופת הפעילות:  מ-2001
 סוגה:  פופ, ים תיכוני
 שפה מועדפת:  עברית 
 כלי נגינה:  פסנתר, סינתיסייזר
 פרסים והוקרה:  פרס אקו"ם (2014)  פרס אקו"ם (2019) 
 פרופיל ב-IMDb
 
דורון מֶדַלִי (נולד ב-5 בדצמבר 1977) הוא פזמונאי, מלחין, מוזיקאי, במאי, מפיק מוזיקלי, זמר ומנהל אמנותי ישראלי.
מדלי כתב והלחין שירים רבים לזמרים בולטים בישראל, וחמישה שירים שיצגו את ישראל באירוויזיון: "Golden Boy" בביצועו של נדב גדג', "Made of Stars" בביצועו של חובי סטאר, "Toy" בביצועה של נטע ברזילי אשר שזכה באירוויזיון 2018, "Feker Libi" בביצועה של עדן אלנה אשר היה אמור לייצג את ישראל באירוויזיון 2020 לפני ביטול התחרות, וכן "Unicorn" בביצועה של נועה קירל. מדלי זכה 3 פעמים בפרס אקו"ם (2014, 2018, 2019).
ביוגרפיה

מדלי נולד, גדל והתחנך ברמת השרון, והוא בוגר תיכון אלון במגמת תיאטרון ובוגר תנועת הצופים. בצה"ל, שירת מדלי כמדריך חובשים בבה"ד 10.
בוגר בית הספר למוזיקה YAMAHA, חוג המשחק של "הבימה", וכן למד בבית הספר למשחק מול מצלמה של שרון אלכסנדר.
מדלי שימש כעוזר-במאי של ירון מאירי בלהקת הפלמנקו של מיכל נתן ובקבוצת הגאגא של אוהד נהרין ולהקת בת שבע.
לאורך הקריירה שלו ביצע תפקידים בכירים בתעשיית הטלוויזיה והמוזיקה בישראל, ובניהם: מנהל הפקה אמנותי של "כוכב נולד" בעונות 1–4, מנהל אמנותי ומלהק בסדרה "אייל גולן קורא לך", במאי טקס "שרים בכיכר" (יום הזיכרון לחללי צה"ל של עיריית תל אביב, 2003–2015), במאי טקס פרסי אקו"ם (2003–2017), במאי השיר הישראלי לאירוויזיון (בשנים: 2008, 2010, 2013, 2015, 2016, 2018, 2020 ו-2023), מנהל "בית היוצר" של אקו"ם, ומנהל אומנותי של הזמרים עומר אדם, שלומי שבת ונועה קירל.
עם השנים, הפך מדלי לאחד מכותבי הלהיטים המצליחים בישראל, עם למעלה מ-450 שירים.
בשנת 2008 הוציא את אלבום הבכורה שלו "תהום", שאת מרבית שיריו כתב והלחין.
מדלי זכה בפרס אקו"ם ל"להיט רחבות הריקודים לשנת 2014" בזכות השיר "שגעת טרפת" (ששר ליאור נרקיס).
בשנים 2016–2017 הגיש את תוכנית הרדיו "ציפורי לילה מוזיקליות" בגלי צה"ל.
מדלי כתב והלחין שירים שייצגו את ישראל בחמש תחרויות אירוויזיון: בשנים 2015, 2016, 2018, 2020 ו-2023. השיר שכתב ביחד עם סתיו בגר, עבור אירוויזיון 2018, "Toy" שבוצע על ידי נטע ברזילי, זכה במקום הראשון בתחרות. השיר "Unicorn" שבוצע על ידי נועה קירל, שכתב ביחד עם נועה קירל, ינון יהל, ומאי ספדיה, הגיע למקום השלישי באירוויזיון 2023.
ב-2018, בעקבות הזכייה באירוויזיון, זכה מדלי, ביחד עם סתיו בגר, נטע ברזילי ואבשלום אריאל, בפרס הוקרה מטעם דירקטוריון אקו"ם על הישג יוצא דופן בזירה הבינלאומית.
ב-2019 זכה שוב בפרס אקו"ם בקטגוריית "פרס מלחין השנה על שם סשה ארגוב". באותה השנה, הצטרף מדלי לצוות המנטורים בתוכנית המציאות המוזיקלית "The Voice ישראל" בעונתה החמישית, שעלתה לשידור ברשת 13 ב-20 במאי 2019, לצד שלומי שבת ויובל דיין, עברי לידר, ונסרין קדרי.
מדלי הוא הומוסקסואל, ופעיל למען קידום שוויון זכויות להט"ב בחוק הישראלי.
שירים מאת דורון מדלי - רשימה חלקית

אמני ישראל – שבט אחים ואחיות (לחן: עידן רייכל)
לשרית חדד – קרקס, אמן, אל תאהב אותי.
לעומר אדם – נמס ממך, הופה, ילד טוב בגוף של ילד רע, תעשי לי את זה קשה, תל אביב, בניתי עלייך, וואי לי, רויאל שף, להיאבד ברוח, נסיכה, מהפכה של שמחה (דואט עם ליאור נרקיס), היא רק רוצה לרקוד (דואט עם משה פרץ), פרדייז, שיר הרווק, טמפרטורה, Beg (דואט עם נטע ברזילי)
לנטע ברזילי – Toy - השיר הישראלי שניצח באירוויזיון 2018, Beg (דואט עם עומר אדם)
לנועה קירל – טיקיטאס (דואט עם סטפן לגר), חצוף, פאוץ', אם אתה גבר, Unicorn .
למרגלית צנעני – פה זה לא אירופה, כולי באורות.
לשלומי שבת – אבא, בראשית עולם, מאריפוסה, תודה שנכנסת לי אל הלב.
למשה פרץ – היא רק רוצה לרקוד (דואט עם עומר אדם), אח שלי, קרמלה.
לליאור נרקיס – שגעת טרפת, מהפכה של שמחה (דואט עם עומר אדם), אני עף אלייך, עמליה.
לאייל גולן – אם יש גן עדן, ידעת שזה זמני (לחן, מילים של אלדד רגב), כבר לא יכול, ממריא.
לנדב גדג' – Golden Boy – השיר הישראלי באירוויזיון 2015 שזכה במקום השלישי בשלב חצי הגמר ובמקום התשיעי בשלב הגמר.
לחובי סטאר – Made of Stars - השיר שייצג את ישראל באירוויזיון 2016 והגיע למקום 14 בגמר.
להראל סקעת – לעוף, המאה ה-21, אהבה זאת אהבה, אהבה מסובבת הכל.
למאיה בוסקילה – בלעדיך, נשמתי, לא מתביישת לאהוב.
לאלני פוריירה – גרסאות ביוונית לשירים גולדן בוי, טיקיטאס וקרמלה.
לעדן אלנה – Feker Libi - השיר שהיה אמור לייצג את ישראל באירוויזיון 2020, אך התחרות בוטלה.
לאינדירה לבאק - You Will Never Break My Heart, השיר של לבאק לקדם הקרואטי של אירוויזיון 2020.
שירי פסטיגל – לעוף, רק אלייך, לילה מטורף בפסטיגל, איי-פסטיגל, שלוש חברות, שרה לעולם, החץ המנצח, לוקו, כל המדינה שכונה, אין לך ממה לפחד, אם אני אוהבת אותך, הלילה אתה מנצח, ארץ אהבה, כוח מחשבה, פריסטייל פסטיגל, אל תתייג אותי, להתחבר לחיים, מיי פסטיגל ועוד.
לתנועת הצופים - המנון המאה לכבוד מאה שנים לתנועת הצופים העבריים בישראל.
פסקולים לתוכניות טלוויזיה – גולסטאר, הרווק עם דודו אהרון, רויאל שף, היחידה, זגורי אימפריה, עספור, בוליווד, חצויה, יומני החופש הגדול, רוני וקשיו, חדר החלומות של מיכל ינאי, המופע של שביט ונטורה, כוכב הצפון, סוסי פרא, פלאשבק ונעלמים.
למשחקי וידאו - Paca Dance (עם מורן סופר), Move Your Body (עם לירון לב), שהופיעו בסדרת משחקי Just Dance.
דיסקוגרפיה

"תהום" (2008)